APSTIPRINU

Centrālās finanšu un līgumu aģentūras

Projektu atlases departamenta direktore

 *(elektroniskais paraksts)* A. Abu-Junese

**Eiropas Savienības kohēzijas politikas programmas 2021.–2027.gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma “Viedās pašvaldības” projektu iesniegumu atlases nolikums**

|  |  |
| --- | --- |
| Pasākuma īstenošanu reglamentējošie Ministru kabineta noteikumi | Ministru kabineta 2023. gada 27. jūnija noteikumi Nr. 350 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma “Viedās pašvaldības” īstenošanas noteikumi” (turpmāk – MK noteikumi)Ministru kabineta 2025. gada 4. februāra noteikumi Nr. 89 “Grozījumi Ministru kabineta 2023. gada 27. jūnija noteikumos Nr. 350 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma “Viedās pašvaldības” īstenošanas noteikumi””  |
| Finanšu nosacījumi | Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma “Viedās pašvaldības” (turpmāk – pasākums) projektu iesniegumu atlasei pieejamais kopējais attiecināmais finansējums ir 18 270 000 *euro*, tai skaitā Eiropas Reģionālās attīstības fonda (turpmāk – ERAF) finansējums 15 529 500 *euro* un nacionālais finansējums (pašvaldību vai privātais finansējums) - ne mazāks kā 2 740 500 *euro*.ERAF finansējums projektā nepārsniedz 85 % no projekta kopējām attiecināmajām izmaksām.Projekta minimālais kopējo attiecināmo izmaksu apmērs nav mazāks par 200 000 *euro* (ieskaitot), un projektam pieejamais maksimālais ERAF finansējums ir 3 105 900 *euro*.Katra plānošanas reģiona teritorijai ierobežotas projektu iesniegumu atlases sākumā pieejamais ERAF finansējums nepārsniedz 3 105 900 *euro*.Pasākuma ietvaros izmaksas ir attiecināmas no 2023. gada 1. janvāra, izņemot MK noteikumu 36.1. apakšpunktā minētās projektu pamatojošās dokumentācijas sagatavošanas izmaksas, kas ir attiecināmas, ja tās veiktas pēc 2021. gada 1. janvāra. Līdz 2024. gada 31. decembrim neizmantoto katra plānošanas reģiona teritorijai pieejamo ierobežotas projektu iesniegumu atlases finansējumu un finansējumu, kas atbrīvojies projektu īstenošanas rezultātā, prioritāri novirza plānošanas reģionam ar mazāko reģionālo iekšzemes kopproduktu uz vienu iedzīvotāju (pēc aktuālajiem Centrālās statistikas pārvaldes datiem par pēdējo kalendāra gadu). |
| Komercdarbības atbalsta veidi | Atbilstoši MK noteikumu 25. punktam pasākuma ietvaros netiek paredzēts valsts atbalsts komercdarbībai, izņemot MK noteikumu ​52. un 52.1 punktā minēto atbalstu pakalpojumu ar vispārēju tautsaimniecisku nozīmi – ūdenssaimniecības vai siltumapgādes jomā sabiedrisko pakalpojumu sniedzējam saskaņā ar Eiropas Komisijas 2011. gada 20. decembra lēmumu Nr. [2012/21/ES](https://eur-lex.europa.eu/legal-content/LV/ALL/?uri=CELEX%3A32012D0021) par Līguma par ES darbību 106. panta 2. punkta piemērošanu komercdarbības atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi. |
| Projektu iesniegumu atlases īstenošanas veids | Ierobežota projektu iesniegumu atlase  |
| Projekta iesnieguma iesniegšanas termiņš | Pasākuma projektu iesniegumu atlases sākuma datums ir Centrālās finanšu un līgumu aģentūras (turpmāk – sadarbības iestāde) saskaņā ar MK noteikumu 5. punktu nosūtītā uzaicinājuma datums tā plānošanas reģiona projekta iesnieguma iesniedzējam, kas pirmais saņēmis MK noteikumu 5. punktā minēto atzinumu. Pārējo plānošanas reģionu projektu iesniegumu iesniegšanas sākuma datums var atšķirties un tas ir atkarīgs no MK noteikumu 5. punktā minētā Viedās administrācijas un reģionālās attīstības ministrijas (turpmāk – VARAM) kā par reģionālās attīstības politiku atbildīgās nozares ministrijas sniegtā pozitīvā atzinuma saņemšanas brīža un sadarbības iestādes uzaicinājuma saņemšanas brīža.Projekta iesniegums iesniedzams pēc sadarbības iestādes uzaicinājuma saņemšanas, bet ne vēlāk kā līdz 2024. gada 30. decembrim. |
| Termiņš projekta iesnieguma iesniegšanai priekšizskatīšanā | Projekta iesniegums iesniedzams priekšizskatīšanā ne vēlāk kā vienu mēnesi pirms projekta iesnieguma iesniegšanas sadarbības iestādē. |

1. Prasības projekta iesniedzējam un sadarbības partnerim
2. [Projekta iesniedzējs atbilstoši MK noteikumu 26. punktam ir pašvaldība, pašvaldības izveidota iestāde vai pašvaldības kapitālsabiedrība, kas veic pašvaldības deleģēto pārvaldes uzdevumu vai ar kuru ir noslēgts pakalpojumu līgums par ūdenssaimniecības vai siltumapgādes sabiedrisko pakalpojumu sniegšanu.](http://likumi.lv/doc.php?id=259739)
3. Atbilstoši MK noteikumu 27. punktam projekta iesniedzējs, slēdzot rakstisku sadarbības līgumu, kurā noteikti pušu pienākumi, tiesības un atbildība projekta mērķa un rādītāju sasniegšanā, par sadarbības partneri var piesaistīt:
	1. pašvaldību;
	2. pašvaldības izveidotu iestādi;
	3. plānošanas reģionu;
	4. pašvaldības kapitālsabiedrību, kas veic pašvaldības deleģēto pārvaldes uzdevumu vai ar kuru ir noslēgts pakalpojumu līgums par ūdenssaimniecības vai siltumapgādes sabiedrisko pakalpojumu sniegšanu.
4. Atbalstāmās darbības un izmaksas
5. Pasākuma ietvaros ir atbalstāmas darbības, kas noteiktas MK noteikumu 33. punktā.
6. Projekta iesniegumā plāno izmaksas atbilstoši MK noteikumu 36., 37., 38., 39., 40., 41. un 42. punktam.
7. Projektu īsteno ne ilgāk kā līdz 2029. gada 31. decembrim.
8. Atbilstoši MK noteikumu 52.1 punktam komercdarbības atbalstu ūdenssaimniecības vai siltumapgādes sabiedriskajiem pakalpojumiem sniedz kā kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt vispārējas tautsaimnieciskas nozīmes pakalpojumus, ievērojot šādus nosacījumus:
	1. atbalstu izmaksām, kas saistītas ar MK noteikumu 33. punktā minētajām darbībām viedā risinājuma ieviešanai ūdenssaimniecības vai siltumapgādes sabiedrisko pakalpojumu jomā, var saņemt projekta iesniedzējs vai sadarbības partneris:
		1. ūdenssaimniecības vai siltumapgādes sabiedrisko pakalpojumu sniedzējs – pašvaldības kapitālsabiedrība, kas pati īsteno projektu vai projektā paredzētās darbības viedā risinājuma ieviešanai ūdenssaimniecības vai siltumapgādes sabiedrisko pakalpojumu jomā;
		2. ūdenssaimniecības vai siltumapgādes sabiedrisko pakalpojumu sniedzējs – pašvaldība, tās izveidota iestāde vai aģentūra, ja tā pati sniedz sabiedrisko pakalpojumu un vienlaikus ir projekta iesniedzējs vai sadarbības partneris. **Gadījumā, ja projekta iesniedzējs – pašvaldība nesniedz ūdenssaimniecības vai siltumapgādes sabiedrisko pakalpojumu, tad arī pašvaldība var pildīt projekta īstenošanas koordinējošās vadības funkciju**, kas ietver arī projekta rādītāju sasniegšanas nodrošināšanu, ievērojot MK noteikumu 52.1 1.1. apakšpunktā minēto nosacījumu.
9. Izmaksu plānošanā jāņem vērā:
	1. 2023. gada 25. septembra vadlīnijas Nr. 1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027. gada plānošanas periodā”[[1]](#footnote-2);
	2. 2023. gada 25. septembra vadlīnijas Nr. 1.1. “Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.–2027. gadam ietvaros”[[2]](#footnote-3).
10. Projektu iesniegumu noformēšanas un iesniegšanas kārtība
11. Projekta iesniegumu iesniedz Kohēzijas politikas fondu vadības informācijas sistēmā (turpmāk – KPVIS) <https://projekti.cfla.gov.lv/>. Ja nepieciešams labot, anulēt vai piešķirt KPVIS e-vides lietotāja tiesības, projekta iesniedzējs iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
12. KPVIS aizpilda projekta iesnieguma datu laukus un pievieno šādus dokumentus:
	1. projekta budžeta (projekta iesnieguma sadaļā “Projekta budžeta kopsavilkums”) norādīto izmaksu apmēru pamatojošie dokumenti, izņemot izmaksas, kas tiek segtas, piemērojot vienoto izmaksu likmi. Informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti[[3]](#footnote-4), noslēgtiem nodomu protokoliem vai līgumiem (ja attiecināms) u.c. informāciju;
	2. projekta iesniedzēja un sadarbības partnera (ja attiecināms) pašvaldības domes lēmums par līdzfinansējuma piešķiršanu projekta īstenošanai;
	3. projekta iesniedzēja un sadarbības partnera (ja attiecināms) pakalpojuma (kas izriet no pašvaldības autonomās funkcijas) enerģijas patēriņa (MWh) vai laika (h), vai izmaksu uz vienu klientu (*euro*) projekta īstenošanas jomā aprēķins un aprēķinu pamatojošie dokumenti (piemēram, energosertifikāts, rēķini, cenrāži, atskaites, sistēmas izraksti, dienesta atskaites vai citi pārskati, kuros tiek fiksēti uzskaites ierīču dati vai avoti, kas ir pārbaudāmi (pārbaudot avotu ticamību) un izsekojami pirms projekta iesnieguma iesniegšanas un pēc projekta pabeigšanas);
	4. Latvijas Zinātnes padomes atzinums, ka projekta ideja ir vērtējama kā inovatīvs risinājums;
	5. inovatīva risinājuma iepirkumu pamatojošie dokumenti, piemēram, tirgus izpētes dokumenti vai citi iepirkumu pamatojošie dokumenti, piemēram, tehniskā specifikācija (*attiecināms, ja projektā paredzēts īstenot inovatīvu risinājumu iepirkumu*);
	6. atzinums par informācijas sistēmas, informācijas un komunikācijas tehnoloģiju risinājuma vai pakalpojuma attīstības aktivitātes saskaņošanu atbilstoši MK 2023. gada 4. jūlija noteikumu Nr. 368 “Informācijas sistēmu un to darbībai nepieciešamo informācijas un komunikācijas tehnoloģiju resursu un pakalpojumu attīstības aktivitāšu un likvidēšanas uzraudzības kārtība” prasībām (*attiecināms, ja projektā tiek plānota informācijas un komunikācijas tehnoloģiju risinājuma izveidošana un attīstība*);
	7. plānošanas reģiona attīstības programma (*attiecināms, ja informācija nav pieejama plānošanas reģiona tīmekļa vietnē vai projekta iesniegumā nav iespējams norādīt tīmekļa vietnes adresi, kur pieejama plānošanas reģiona attīstības programma);*
	8. dokumenti, kas apliecina projekta iesniedzēja un sadarbības partnera, ja tāds projektā ir paredzēts, īpašuma vai valdījuma tiesības uz nekustamo īpašumu, intelektuālo īpašumu vai cita veida īpašumu, kurā plānots īstenot projekta darbības (*ja attiecināms un ja informācija par minētajām tiesībām nav pieejama publiskajos reģistros*);
	9. projektā paredzēto būvniecības darbību gatavības stadijas apliecinoši dokumenti (*attiecināms, ja projektā plānotas būvniecības darbības*): sagatavots projektēšanas uzdevums par būvniecības ieceres dokumentu sagatavošanu vai iesniegta būvvaldes izziņa, kas apliecina, ka iepriekš minētie dokumenti nav nepieciešami, un indikatīva būvdarbu izmaksu aplēse (tāme);
	10. līgums par savstarpējo sadarbību projekta īstenošanas laikā, ievērojot Ministru kabineta 2023. gada 13. jūlija noteikumos Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”[[4]](#footnote-5) noteiktās minimālās prasības par informāciju, kas finansējuma saņēmējam jāiekļauj sadarbības līgumā (*attiecināms, ja projektā tiek piesaistīts sadarbības partneris*);
	11. vispārējas tautsaimnieciskas nozīmes pakalpojuma pilnvarojuma uzlicēja (pašvaldības) apliecinājums par atlīdzības (kompensācijas) maksājumu kontroli un pārskatīšanu, kā arī atlīdzības (kompensācijas) maksājumu pārmaksas novēršanu un atgūšanu, ievērojot Eiropas Savienības līmenī noteikto pārbaužu regularitāti, bet ne retāk kā reizi trijos gados un pilnvarojuma akta darbības perioda beigās, atbilstoši nolikuma 4. pielikuma formai *(attiecināms, ja projekta iesniedzējs vai sadarbības partneris ir ūdenssaimniecības vai siltumapgādes sabiedrisko pakalpojumu sniedzējs)*;
	12. apliecinājums, ka saimnieciskās darbības veicējs neatbilst grūtībās nonākuša saimnieciskās darbības veicēja pazīmēm, atbilstoši nolikuma 5. pielikuma formai *(attiecināms, ja projekta sadarbības partneris ir ūdenssaimniecības vai siltumapgādes sabiedrisko pakalpojumu sniedzējs);*
	13. starp projekta iesniedzēju vai sadarbības partneri un pašvaldību noslēgts pakalpojuma līgums par ūdenssaimniecības vai siltumapgādes sabiedrisko pakalpojumu sniegšanu, kas satur vismaz šādu informāciju *(attiecināms, ja projekta iesniedzējs vai sadarbības partneris ir pašvaldības kapitālsabiedrība - ūdenssaimniecības vai siltumapgādes sabiedrisko pakalpojumu sniedzējs)*,:
		1. konkrētus sniedzamos ūdenssaimniecības vai siltumapgādes sabiedriskos pakalpojumus;
		2. prasības ūdenssaimniecības vai siltumapgādes sabiedrisko pakalpojumu sniedzējam par nepieciešamā tehniskā aprīkojuma uzturēšanu un atjaunošanu, lai nodrošinātu minēto pakalpojumu izpildi saskaņā ar katram konkrētajam pakalpojumam izvirzītajām prasībām;
		3. līguma darbības laiku, kas nav īsāks par pieciem gadiem un nepārsniedz 10 gadus;
		4. ūdenssaimniecības vai siltumapgādes sabiedrisko pakalpojumu sniegšanas teritoriju;
		5. ūdenssaimniecības vai siltumapgādes sabiedrisko pakalpojumu sniedzējam piešķirto jebkādu to ekskluzīvo vai īpašo tiesību būtību, kuras uzņēmumam piešķīrusi piešķīrējiestāde;
		6. informāciju par iespēju saņemt atlīdzības (kompensācijas) maksājumus – investīcijas sabiedrisko ūdenssaimniecības vai siltumapgādes pakalpojumu sniegšanas infrastruktūrā – un atlīdzības (kompensācijas) maksājumu aprēķināšanas, kontroles un pārskatīšanas, kā arī atlīdzības (kompensācijas) maksājumu pārmaksas novēršanas un atmaksāšanas nosacījumus;
		7. atsauci uz Eiropas Komisijas 2011. gada 20. decembra lēmumu Nr. 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk – Eiropas Komisijas lēmums Nr. 2012/21/ES);
	14. pašvaldības lēmums par ūdenssaimniecības vai siltumapgādes sabiedrisko pakalpojumu sniegšanu, kas satur vismaz šādu informāciju *(attiecināms, ja ūdenssaimniecības vai siltumapgādes sabiedrisko pakalpojumu sniedz pašvaldība vai tās iestāde)*:
		1. konkrētus sniedzamos ūdenssaimniecības vai siltumapgādes sabiedriskos pakalpojumus;
		2. ūdenssaimniecības vai siltumapgādes sabiedrisko pakalpojumu sniegšanas teritoriju;
		3. maksu par ūdenssaimniecības vai siltumapgādes sabiedriskajiem pakalpojumiem, tai skaitā nepieciešamo infrastruktūru;
		4. ūdenssaimniecības vai siltumapgādes sabiedrisko pakalpojumu sniegšanas laiku, kas nav īsāks par pieciem gadiem un nepārsniedz 10 gadus;
		5. atsauci uz Eiropas Komisijas lēmumu Nr. 2012/21/ES.
13. Ja projekta iesniedzējs vai sadarbības partneris ir pašvaldības aģentūra, kas ir ūdenssaimniecības vai siltumapgādes sabiedrisko pakalpojumu sniedzējs, tad pašvaldība izdod saistošos noteikumus par ūdenssaimniecības vai siltumapgādes sabiedrisko pakalpojumu sniegšanu (turpmāk – saistošie noteikumi) un iekļauj atsauci uz saistošajiem noteikumiem projekta iesniegumā. Pašvaldības saistošajos noteikumos norāda vismaz šādu informāciju:
	1. pašvaldības aģentūras uzdevumus ūdenssaimniecības vai siltumapgādes sabiedrisko pakalpojumu sniegšanā, tai skaitā sniedzamos ūdenssaimniecības sabiedrisko pakalpojumu veidus;
	2. ūdenssaimniecības vai siltumapgādes sabiedrisko pakalpojumu sniegšanas teritoriju;
	3. ūdenssaimniecības vai siltumapgādes sabiedrisko pakalpojumu tarifus;
	4. prasību ūdenssaimniecības vai siltumapgādes sabiedrisko pakalpojumu sniedzējam uzturēt un atjaunot nepieciešamo tehnisko aprīkojumu, lai pakalpojumus varētu sniegt atbilstoši katram pakalpojuma veidam noteiktajām prasībām;
	5. ūdenssaimniecības vai siltumapgādes sabiedrisko pakalpojumu sniegšanas laiku, kas nav īsāks par pieciem gadiem un nepārsniedz 10 gadus;
	6. ūdenssaimniecības vai siltumapgādes sabiedrisko pakalpojumu sniedzējam piešķirto jebkādu to ekskluzīvo vai īpašo tiesību būtību, kuras uzņēmumam piešķīrusi piešķīrējiestāde;
	7. informāciju par iespējām saņemt atlīdzības (kompensācijas) maksājumus – investīcijas sabiedrisko pakalpojumu sniegšanas infrastruktūrā – un atlīdzības (kompensācijas) maksājumu aprēķināšanas, kontroles un pārskatīšanas, kā arī pārmaksas novēršanas un atmaksāšanas nosacījumus;
	8. atsauci uz Eiropas Komisijas lēmumu Nr. 2012/21/ES.
14. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
15. Lai nodrošinātu kvalitatīvu projekta iesnieguma veidlapas aizpildīšanu, izmanto projekta iesnieguma veidlapas aizpildīšanas metodiku (projektu iesniegumu atlases nolikuma (turpmāk – nolikums) 1. pielikums)*.*
16. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
17. Projekta iesniegumā summas norāda *euro* ar precizitāti līdz 2 cipariem aiz komata.
18. **Projekta iesniegumu iesniedz līdz projektu iesniegumu iesniegšanas beigu termiņam**.
19. Ja projekta iesniegums iesniegts pēc projektu iesniegumu iesniegšanas beigu datuma, tas netiek vērtēts. Sadarbības iestāde par to informē projekta iesniedzēju.
20. Projekta iesniedzējam pēc projekta iesnieguma iesniegšanas sadarbības iestādē, tiek nosūtīts KPVIS automātiski sagatavots e-pasts par projekta iesnieguma iesniegšanu.
21. Konsultatīvais atbalsts ierobežotā projektu iesniegumu atlasē
22. Projekta iesniedzējs, sagatavojot projekta iesniegumu, var saņemt sadarbības iestādes konsultatīvo atbalstu projekta iesnieguma sagatavošanai, vienu reizi iesniedzot projekta iesniegumu priekšizskatīšanai KPVIS[[5]](#footnote-6).
23. Ja projekta iesniegums iesniegts priekšizskatīšanai, sadarbības iestāde 10 darbdienu laikā izskata priekšizskatīšanai saņemto projekta iesniegumu un KPVIS e-vidē sniedz viedokli par projekta iesniegumā norādītās informācijas atbilstību MK noteikumu un šī nolikuma prasībām. Priekšizskatīšanā sniegtajam sadarbības iestādes viedoklim un komentāriem ir rekomendējošs raksturs.
24. Pēc priekšizskatīšanas projekta iesniedzējam ir tiesības precizēt projekta iesniegumu, ievērojot projektu iesniegumu iesniegšanas beigu termiņu.
25. Ja pēc projekta iesnieguma iesniegšanas sadarbības iestāde projekta iesniegumā konstatē tehniskas neprecizitātes vai tādas nepilnības, ko var novērst līdz šī nolikuma 32. punktā noteiktā lēmuma pieņemšanai, sadarbības iestāde KPVIS ziņojuma veidā informē projekta iesniedzēju par konstatētajām neprecizitātēm un to novēršanai veicamajām darbībām, nosakot izpildes termiņu.
26. Pēc šī nolikuma 21. punktā norādītās informācijas saņemšanas projekta iesniedzējam ir tiesības sadarbības iestādes noteiktajā termiņā precizēt projekta iesniegumu, nemainot to pēc būtības. Pēc precizējumu veikšanas projekta iesniedzējs atkārtoti iesniedz projekta iesniegumu KPVIS.
27. Pēc šī nolikuma 21. punktā minētajā ziņojumā norādītā izpildes termiņa vērtēšanas komisija izvērtē projekta iesniegumu un sniedz atzinumu šī nolikuma V. nodaļā noteiktajā kārtībā. Gadījumā, ja projekta iesniegums nav atkārtoti iesniegts šī nolikuma 22. punktā noteiktajā kārtībā, komisija vērtē projekta iesnieguma sākotnēji iesniegtās informācijas apjomā.
28. Pēc šī nolikuma 18. punktā noteiktā termiņa un 21. punktā minētajā ziņojumā norādītā termiņā šajā nodaļā noteiktais konsultatīvais atbalsts netiek nodrošināts.
29. Projektu iesniegumu vērtēšanas kārtība
30. Projektu iesniegumu vērtēšanai sadarbības iestāde ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas Nr. 2018/1046[[6]](#footnote-7) 61. pantā noteikto. Vērtēšanas komisijas locekļi projektu iesniegumu vērtēšanā piedalās šādā apjomā:
	1. vienotie kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā);
	2. vienotie izvēles kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā);
	3. specifiskie atbilstības kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā).
31. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
32. Vērtēšanas komisija pēc projektu iesniegumu iesniegšanas termiņa beigām vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (nolikuma 2. pielikums) un KPVIS aizpildot projekta iesnieguma vērtēšanas veidlapu. Vērtēšana tiek veikta šādā secībā:
	1. vienotie kritēriji;
	2. vienotie izvēles kritēriji;
	3. specifiskie atbilstības kritēriji.
33. Ja projekta iesniedzējs un/vai sadarbības partneris, ja tāds projektā ir paredzēts, ir pašvaldības kapitālsabiedrība, pirms šī nolikuma 27. punktā noteiktās vērtēšanas uzsākšanas komisija pārbauda projekta iesniedzēja un sadarbības partnera, ja tāds projektā ir paredzēts, atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[7]](#footnote-8) noteikto kārtību, un veic projekta iesniedzēja un sadarbības partnera, ja tāds projektā ir paredzēts, pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu. Ja projekta iesniedzējs neatbilst, taču sadarbības partneris atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums nav uzskatāms par noraidītu, bet šī nolikuma 29. punktā noteiktajā atzinumā iekļauj nosacījumu izslēgt attiecīgo sadarbības partneri no dalības projektā.
34. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
35. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu KPVIS.
36. Nolikuma 30. punktā minētajā gadījumā vērtēšanas komisijas balsstiesīgie locekļi projektam noteikto nosacījumu izpildes izvērtēšanā un kritēriju pārvērtēšanā iesaistās nolikuma 25. punktā noteiktajā apjomā.
37. Lēmuma pieņemšanas un paziņošanas kārtība
38. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
	1. projekta iesnieguma apstiprināšanu;
	2. projekta iesnieguma apstiprināšanu ar nosacījumu;
	3. projekta iesnieguma noraidīšanu.
39. Lēmumu par projekta iesnieguma apstiprināšanu, apstiprināšanu ar nosacījumu vai noraidīšanu sadarbības iestāde pieņem līdz 2025. gada 14. martam (ieskaitot).
40. Ja projekta iesniedzējs un sadarbības partneris, ja tāds projektā ir paredzēts, ir pašvaldības kapitālsabiedrība, pirms nolikuma 32.1. apakšpunktā noteiktā lēmuma pieņemšanas vai 39.1. apakšpunktā noteiktā atzinuma izdošanas sadarbības iestāde atkārtoti pārbauda projekta iesniedzēja un sadarbības partnera, ja tāds projektā ir paredzēts, atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[8]](#footnote-9) noteikto kārtību, un veic projekta iesniedzēja un sadarbības partnera, ja tāds projektā ir paredzēts, pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 39.1. apakšpunktā noteiktā atzinuma izdošanas projekta iesniedzējs un sadarbības partneris, ja tāds projektā ir paredzēts, atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no vērtēšanas komisijas 29. punktā noteiktā atzinuma.
41. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
	1. uz projekta iesniedzēju un sadarbības partneri, ja tāds projektā ir paredzēts, nav attiecināms neviens no Likuma 22. pantā minētajiem izslēgšanas noteikumiem;
	2. projekta iesniedzējam un sadarbības partnerim, ja tāds projektā ir paredzēts, un ar tiem saistītajām, Starptautisko un Latvijas Republikas nacionālo sankciju likuma 11.2 panta pirmajā daļā minētajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniegums atbilst projektu iesniegumu vērtēšanas kritērijiem.
42. Lēmumu var pieņemt par katru projektu atsevišķi, negaidot visu projektu vērtēšanas rezultātus.
43. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
44. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
	1. uz projekta iesniedzēju attiecas vismaz viens no Likuma 22. pantā minētajiem izslēgšanas noteikumiem;
	2. attiecībā uz šo projekta iesniedzēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniedzējs nav uzaicināts iesniegt projekta iesniegumu.
45. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas vērtēšanas komisija vērtē projekta iesniegumu. Ja tiek konstatēta kāda no lēmumā noteiktajiem nosacījumiem neizpilde vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst kādam projektu iesniegumu vērtēšanas kritērijiem, precizētā projekta iesnieguma vērtēšanu neturpina. Pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
	1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
	2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst projektu iesniegumu vērtēšanas kritērijiem.
46. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma/vienošanās par projekta īstenošanu slēgšanas procedūru.
47. Informāciju par apstiprinātajiem projektu iesniegumiem sadarbības iestāde publicē tīmekļa vietnē [www.esfondi.lv](http://www.esfondi.lv).
48. Papildu informācija
49. Jautājumus par projekta iesnieguma sagatavošanu un iesniegšanu lūdzam:
	1. sūtīt uz tīmekļa vietnē <https://www.cfla.gov.lv/lv/5-1-1-4> norādītās kontaktpersonas elektroniskā pasta adresi vai pasts@cfla.gov.lv vai
	2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
50. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas beigu termiņam.
51. Atbildes uz iesūtītajiem jautājumiem tiks nosūtītas elektroniski jautājuma uzdevējam.
52. Tehniskais atbalsts par projekta iesnieguma aizpildīšanu KPVIS e-vidē tiek sniegts sadarbības iestādes oficiālajā darba laikā, aizpildot KPVIS pieteikumu , rakstot uz vis@cfla.gov.lv vai zvanot uz +371 20003306.
53. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē <https://www.cfla.gov.lv/lv/5-1-1-4>.
54. Līguma/vienošanās par projekta īstenošanu projekta teksts līguma/vienošanās slēgšanas procesā var tikt precizēts atbilstoši projekta specifikai.
55. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
	1. apzināti sniegusi nepatiesu informāciju, kas ir būtiska projekta iesnieguma novērtēšanai;
	2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
	3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

1. pielikums. Projekta iesnieguma aizpildīšanas metodika uz 38 lapām.

2. pielikums. Projektu iesniegumu vērtēšanas kritēriji un to piemērošanas metodika uz 34 lapām.

3. pielikums. Līguma/vienošanās par projekta īstenošanu projekts uz 27 lapām.

4. pielikums. Apliecinājums par nosacījumu izpildi attiecībā uz piešķirto kompensāciju apmēru un pārmērīgas kompensācijas kontroli uz 2 lapām;

5. pielikums. Apliecinājums, ka saimnieciskās darbības veicējs neatbilst grūtībās nonākuša saimnieciskās darbības veicēja pazīmēm uz 1 lapas.

1. Vadlīnijas pieejamas [šeit](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda). [↑](#footnote-ref-2)
2. Vadlīnijas pieejamas [šeit](https://www.esfondi.lv/normativie-akti-un-dokumenti/2021-2027-planosanas-periods/vadlinijas-par-vienkarsoto-izmaksu-izmantosanas-iespejam-un-to-piemerosana-eiropas-savienibas-kohezijas-politikas-programmas-2021-2027-gadam-ietvaros). [↑](#footnote-ref-3)
3. Tirgus izpēte var notikt dažādos veidos, piemēram, izsūtot elektroniskā pasta vēstules potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle. [↑](#footnote-ref-4)
4. Pieejami <https://likumi.lv/ta/id/343827>. [↑](#footnote-ref-5)
5. Nosūtot attiecīgo plānošanas reģionu projektu iesniedzējiem uzaicinājumu iesniegt projektu iesniegumus, sadarbības iestāde nosaka projekta iesnieguma iesniegšanas un projekta iesnieguma iesniegšanas priekšizskatīšanā termiņu, kas katram plānošanas reģionam var būt atšķirīgs. [↑](#footnote-ref-6)
6. Eiropas Parlamenta un Padomes 2018. gada 18. jūlija Regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012. [↑](#footnote-ref-7)
7. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-8)
8. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-9)